64. fundur skipulagsnefndar haldinn í bæjarstjórnarsal , mánudaginn 21. október 2019 og hófst hann kl. 16:15 . Fundinn sátu : Guðmundur L. Pálsson , formaður , Ólafur Már Guðmundsson , aðalmaður , Anton Kristinn Guðmundsson , aðalmaður , Lilja Ósk Sigmarsdóttir , aðalmaður , Unnar Á Magnússon , varamaður og Atli Geir Júlíusson sviðsstjóri skipulags - og umhverfissviðs . Fundargerð ritaði : Atli Geir Júlíusson , sviðsstjóri skipulags - og umhverfissviðs . 1 . Deiliskipulag - Norðan Hópsbrautar - 1901081 Tillögur að götuskipulagi í nýju deiliskipulagi norðan Hópsbrautar ( ÍB 10 ) lagðar fram til kynningar . Skipulagsnefnd telur vanta vegtengingu milli ÍB 10 og ÍB 11 ásamt því að stækka þurfi svæðið sem verið er að deiliskipuleggja nær ÍB 9 . Gera þarf ráð fyrir bílastæðum við hvert hús . Sviðstjóra falið að vinna málið áfram . 2 . Skipulagsbreytingar við Víkurhóp - 1910037 Óverulegar deiliskipulagsbreytingar við Víkurhóp sem láðist að auglýsa sumarið 2018 settar fram á einum breytingaruppdrætti . Skipulagsnefnd samþykktir deiliskipulagsbreytinguna . Grenndarkynning verður unnin í samræmi við 2. mgr. 43. gr. skipulagslaga nr. 123 / 2010 . Sviðstjóra falið að vinna málið áfram . 3 . Efrahóp 6 og 8 - deiliskipulagsbreyting - 1910057 Tillaga að breyttu deiliskipulagi við Efrahóp 6 og 8 . Drög að breytingaruppdrætti lögð fram . Skipulagsnefnd heimilar lóðarhafa að fara í óverulega deiliskipulagsbreytingu á sinn kostnað . Sviðstjóra falið að grenndarkynna deiliskiplagsbreytinguna . 4 . Stamphólsvegur 1 - breyting á deiliskipulagi - 1907027 Grenndarkynningu á deiliskipulagsbreytingu við Stamphólsveg 1 er lokið . Engar athugasemdir bárust . Skipulagsnefnd samþykkir deiliskipulagsbreytinguna og vísar henni til bæjarstjórnar til afgreiðslu . 5 . Tillaga að breytingu á Aðalskipulagi Ölfuss 2010 - 2022 - 1910015 Sveitarfélagið Ölfus óskar eftir umsögn á tillögu að breytingu á Aðalskipulagi Ölfuss 2010 - 2022 . Skipulagsnefnd gerir ekki athugasemd við tillöguna þar sem þessi breyting hefur ekkert með lögsögumörk sveitarfélagana að gera . 6 . Þórkötlustaðir - fyrirspurn um stækkun - 1910058 Fyrirspun um stækkun á Þórkötlustöðum . Fyrirspurninni fylgir teikning . Skipulagsnefnd tekur jákvætt í erindið en bendir á verndaráætlun fyrir Þórkötlustaðahverfi . Sviðstjóra falið að óska eftir frekari gögnum og grenndarkynna fyrir íbúum hverfisins . 7 . Leynisbrún 15 - umsókn um byggingarleyfi - 1908083 Sótt erum byggingarleyfi vegna framkvæmda við Leynisbrún 15 . Umsækjandi vill fá að breyta bílskúr í studio-íbúð ásamt því að setja hurð á vesturhlið , nýtt baðherbergi og eldhúskrókur . Skipulagsnefnd tekur jákvætt í áformin . Sviðstjóra falið að grenndarkynna áforminn fyrir íbúum Leynisbrúnar 3 , 5 , 11,13 og 17. 8 . Ósk um afnot af landi frá skotdeild Grindavíkur - 1908129 Skotdeild Grindavíkur óskar eftir leyfi fyrir afnotum af landi fyrir útisvæði félagsins þar sem hægt væri að iðka skotæfingar . Sviðstjóra falið að afla upplýsinga um málið ( m.a. frá lögreglu ) og hvort staðsetning svæðisins sé í lagi . 9 . Einarsbúð - endurbygging - 1812055 Þann 21. janúar sl. var sviðstjóri falið að afla nánari gagna varðandi eignarhald á lóð . Lóðin er ekki til en samkvæmt deiliskipulagi gamla bæjarins þá er gert ráð fyrir að stofnuð verði lóð þarna merkt Víkurbraut 4 . Eignarhald lóðar er hjá Grindavíkurbæ . Ekki er tekin afstaða til framkvæmdarleyfisins að svo stöddu . Óskað er frekari gagna m.a. um framkvæmdartíma , hönnun og fjármögnun . 10 . Hundagerði : Svæði innan Grindavíkurbæjar - 1708005 Mál vegna hundagerðis rædd . Lagt hefur verið til að hundagerðið verði staðsett við spennuvirki norðan við Nesveg . Sviðstjóra falið að vinna málið áfram , m.a. með því að vinna kostnaðaráætlun og ræða við HS veitur um aðkomu að svæðinu . 11 . Gönguleið um sjávartengdar minjar - 1810058 Lögð fram hugmynd að gönguleið um sjávartengdar minjar í Grindavík ásamt tillögu Landmótunar um bætt aðgengi gangandi að hafnarsvæðinu . Fleira ekki gert . Fundi slitið kl. 18:05 .